ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதம மந்திரியின் சாலையோர வியாபாரிகள் சுயசார்பு நிதித் திட்டத்திற்கான இணைய தளம் தொடங்கப்பட்டது 
வீட்டுவசதி மற்றும் நகர்ப்புற விவகாரங்களின் செயலாளர் திரு துர்கா ஷங்கர் மிஸ்ரா இன்று பிரதம மந்திரியின் சாலையோர வியாபாரிகள் சுயசார்பு நிதித்திட்டதிற்கான “PM SVANidhi” இணைய தளத்தை, மாநிலங்கள் / யூனியன் பிரதேச அதிகாரிகள், வங்கி அதிகாரிகள், இணையக் கட்டண சேவை வழங்குபவர்கள் மற்றும் பிற பயனாளிகள் முன்னிலையில் வெளியிட்டார். டிஜிட்டல் தொழில்நுட்பத் தீர்வுகளைப் பயன்படுத்துவதன் மூலம், திட்டத்தின் கீழ் நன்மைகளைப் பெறுவதற்காக பயனர்களுக்கு தகவல் தொழில்நுட்ப இடைத்தளம் மூலம் ஒருங்கிணைந்த இணைய சேவையை வழங்குகிறது.
ஜூன் 1, 2020 அன்று, PM SANNidhi தொடங்கப்பட்டதிலிருந்து, அமைச்சகம் பல்வேறு வகையான கடன் வழங்குபவர்களுடன் விரிவான கலந்துரையாடல்கள் நடத்தியது, எ.கா. வங்கிகள், குறு நிதி நிறுவனங்கள் மற்றும் வங்கி சாரா நிதி நிறுவனங்கள். அவர்களிடம் பெறப்பட்ட பரிந்துரைகளை கணக்கில் எடுத்துக்கொண்டு, கடன் வழங்குபவர்களுக்கான விரிவான செயல்பாட்டு வழிகாட்டுதல்கள் தயாரிக்கப்பட்டுள்ளன, அவை இன்று வெளியிடப்படுகின்றன. விரைவில், அனைத்து கடன் வழங்குநர்களும் இந்தத் திட்டத்தை விரிவாக இயக்க, வழிகாட்டுதல்களை தங்கள் கள அலுவலகங்களுக்கும் வெளியிடுவார்கள் என்று எதிர்பார்க்கப்படுகிறது.
திட்ட நிர்வாகத்திற்கான அரசு – பயனாளர்கள் வரையான நேரடித் தீர்வை வழங்குவதற்கான ஒருங்கிணைந்த தகவல் தொழில்நுட்பத் தளம்  சிறுதொழில்கள் மேம்பாட்டு வங்கி இந்தியாவால் உருவாக்கப்பட்டு வருகிறது, இது PM SVANidhiஇன் திட்ட செயல்படுத்தலின் பங்குதாரராக உள்ளது. போர்டல் பல திட்டச் செயல்பாடுகளை எளிதாக்கும். கடன் விண்ணப்ப விபரங்கள், மொபைல் பயன்பாடு, இணையம் வாயிலாக உங்கள் விண்ணப்பதாரர்களின் வாடிக்கையாளரைத் தெரிந்து கொள்ளுங்கள் , இந்தியாவின் தனித்துவமான அடையாள ஆணையம் , உதயமித்ரா, இந்திய தேசிய கொடுப்பனவு கூட்டு ஸ்தாபனம் , குறைந்த கடன் மற்றும் குறைந்த வட்டி துணை அணுகலுக்கான இணைய தளம் , கடன் வழங்குநர்கள், மாநிலங்கள், நகர்ப்புற உள்ளாட்சி அமைப்புகள்  மற்றும் பிற பயனர்கள், கணக்கீடு டிஜிட்டல் சலுகைகள் மற்றும் வட்டி மானியம் செலுத்துதல் போன்றவை அதில் அடங்கும்.
PM SANNidhi இணைய தளம் ஜூலை 2 முதல் சாலையோர வியாபாரிகள் கடன் விண்ணப்பங்களை ஏற்கத் தொடங்கும், அவர்கள் நேரடியாகவோ அல்லது பொதுச்சேவை மையம் / நகர்ப்புற உள்ளாட்சி அமைப்புகள் / சுய உதவிக் குழுக்களின் உதவியுடன் விண்ணப்பிக்கலாம். கடன் வழங்குநர்கள் மற்றும் அவற்றின் முகவர்கள் பயன்பாட்டுத் தோற்றத்திற்காகப் பயன்படுத்த, e-KYC பகுதி மற்றும் கடன் விண்ணப்ப விவரம் தெரிந்து கொள்ளும் சிறப்பம்சங்கள் கொண்ட மொபைல் பயன்பாடு இந்த வாரத்தில் வெளியிடப்படும். பல்வேறு கடன் வழங்குநர்களுடனான இணைய ஒருங்கிணைப்பு இந்த வாரத்தில் தொடங்கும், அடுத்த சில வாரங்களில் அனைத்து முக்கிய கடன் வழங்குநர்களுடனும் இந்த ஒருங்கிணைப்புகள் முடியும் என நம்புகிறோம். சாலையோர வியாபாரிகள் சம்பந்தப்பட்ட நகர்புற உள்ளாட்சி அமைப்பின் பரிந்துரைக் கடிதம்  க்கு நேரடியாக விண்ணப்பிக்க உதவும் மாதிரி படிவம் ஜூலை 10, 2020க்குள் தயாராக இருக்கும்.
சிறப்பு சேவைகள் மற்றும் கட்டுரைகள்
பிரதம மந்திரி மீன்வளமேம்பாட்டுத் திட்டத்தின் கீழ்  பொரிப்பகங்களில்வளர்க்கப்பட்டபச்சை வரி இறால் குஞ்சுகளைகடலில்விடுதல்
மன்னார் வளைகுடா மற்றும் பாக் ஜலசந்தி கடல் பகுதிகளில் இயற்கையான கடல்வளத்தை புதுப்பிக்கவும், இறால் உற்பத்தியை அதிகரிக்கவும் மண்டபத்தில் அமைந்துள்ள மத்திய கடல் மீன் ஆராய்ச்சி நிலையம், பச்சை வரி இறால் குஞ்சுகளை,பொரிப்பகங்களில்வளர்த்து, கடலில் விடும் பணியைத் தொடர்ந்து செய்து வருகிறது. இதனால், இப்பகுதி மீனவர்களின் வாழ்வாதாரம் பாதுகாக்கப்படுவதோடு, இப்பகுதியில் நீடித்த இறால் வளத்தை பாதுகாக்கவும், பராமரிக்கவும் வழிவகைசெய்யப்படுகிறது. அதன் முக்கியத்துவத்தை கருத்தில் கொண்டே, மத்திய மீன்வளம், கால்நடை பராமரிப்புமற்றும் பால்வள அமைச்சகத்தின் நிதியுதவியுடன், "தமிழ்நாட்டின் மன்னார் வளைகுடா மற்றும் பாக் ஜலசந்தி கடல் பகுதியில், பச்சை வரி இறால்குஞ்சுகளை,பொரிப்பகங்களில்வளர்த்து, கடலில் விடுதல்" என்ற திட்டத்தை மண்டபத்தில் அமைந்துள்ள மத்திய கடல் மீன் ஆராய்ச்சிநிலையம் செயல்படுத்தி வருகிறது. இத்திட்டம் ரூ.168.948 இலட்சம் மதிப்பீட்டில்,200 மில்லியன் பச்சை வரி இறால்குஞ்சுகளை, தமிழ்நாட்டின் கடல் பகுதியான மன்னார் வளைகுடா மற்றும் பாக்ஜலசந்தி பகுதிகளில் விடுவதை குறிக்கோளாகக் கொண்டுள்ளது.
பிப்ரவரி,2022 முதல்இத்திட்டத்தின் கீழ்3.53 மில்லியன் பச்சை வரி இறால் குஞ்சுகளை கடலில் விட்டதோடு, 27.04.2022  அன்று,1.20 மில்லியன் பச்சை வரி இறால் குஞ்சுகள், பாம்பனில் உள்ள பாக் ஜலசந்தி கடற்பகுதியில் விடப்பட்டன. மேற்சொல்லப்பட்ட இறால் குஞ்சுகள், மண்டபம்மத்திய கடல் மீன்வள ஆராய்ச்சி நிலையதலைவர்,Dr. G. தமிழ்மணி அவர்களால் கடலில் விடப்பட்டன. மீனவர் சங்க தலைவர்கள், உள்ளூர் மீனவர்கள், மண்டபத்திலுள்ள மத்திய கடல்மீன்வள ஆராய்ச்சி நிலைய விஞ்ஞானிகள் மற்றும் பணியாளர்கள் இந்நிகழ்வில் கலந்து கொண்டனர். இத்தகையமுயற்சிக்குஇந்தியஅரசுமற்றும்ICAR-CMFRI க்குமீனவர்கள்நன்றிதெரிவித்தனர்.மேலும், பச்சைவரிஇறால்வளத்தைபாதுகாக்க,இந்தநடவடிக்கைஉதவியாகஇருக்கும்என்றுதெரிவித்தனர்.இந்நிகழ்ச்சியை, மண்டபம்மத்திய கடல் மீன்வள ஆராய்ச்சி நிலைய மூத்த விஞ்ஞானியான,Dr. B. ஜான்சன்ஒருங்கிணைத்தார்.
ரெயில்வே அமைச்சகம்
137 டேங்கர்களில் 2067 மெட்ரிக் டன்னுக்கும் அதிகமான திரவ மருத்துவ பிராணவாயுவை விநியோகித்து 34 ஆக்சிஜன் எக்ஸ்பிரஸ் ரயில்கள் தங்கள் பயணத்தை நிறைவு செய்தன
அனைத்து சவால்களையும் வெற்றிகரமாக சந்தித்து நாட்டின் பல்வேறு மாநிலங்களுக்கு திரவ மருத்துவ ஆக்சிஜனை இந்திய ரயில்வே தொடர்ந்து கொண்டு சேர்த்து வருகிறது.
இது வரை சுமார் 2067 மெட்ரிக் டன் திரவ மருத்துவ ஆக்சிஜனை 137 டேங்கர்களில் நாடு முழுவதும் உள்ள பல்வேறு நகரங்களுக்கு இந்திய ரயில்வே கொண்டு சேர்த்துள்ளது.
34 ஆக்சிஜன் எக்ஸ்பிரஸ்கள் தங்களது பயணத்தை நிறைவு செய்துள்ள நிலையில், தேவையுள்ள மாநிலங்களுக்கு திரவ மருத்துவ ஆக்சிஜனை மிகவும் குறைந்த கால அவகாசத்தில் கொண்டு சேர்ப்பதை இந்திய ரயில்வே தனது நோக்கமாகக் கொண்டுள்ளது.
இது வரை 2067 மெட்ரிக் டன்னுக்கும் அதிகமான திரவ மருத்துவ ஆக்சிஜனை பல்வேறு மாநிலங்களுக்கு இந்திய ரயில்வே கொண்டு சேர்த்துள்ளது-
மகாராஷ்டிரா , உத்தரப் பிரதேசம் , மத்தியப் பிரதேசம் , தில்லி , ஹரியானா  மற்றும் தெலங்கானா .
பிரதமர் அலுவலகம்
ஆசிய விளையாட்டுப் போட்டிகளின் துப்பாக்கி சுடும் போட்டியில் வெண்கலம் வென்ற இந்திய ஆடவர் அணிக்கு பிரதமர் பாராட்டு
2022 ஆசிய விளையாட்டுப் போட்டியில் வெண்கலப் பதக்கம் வென்ற அனிஷ் பன்வாலா, விஜய்வீர் சித்து, ஆதர்ஷ் சிங் ஆகியோர் அடங்கிய துப்பாக்கி சுடும் போட்டி ஆடவர் அணிக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
25 மீட்டர் ரேபிட் ஃபயர் பிஸ்டல் பிரிவில் அணியின் தொடர்ச்சியான வெற்றிப் பயணத்தைப் பாராட்டியுள்ள பிரதமர், அவர்களின் ஒளிமயமான எதிர்காலத்திற்கு வாழ்த்து தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 14.81 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1831220
பாதுகாப்பு அமைச்சகம்
இந்தியா – சீனா ராணுவ உயர் கமாண்டர் நிலையிலான அதிகாரிகளின் 17-வது சுற்றுப் பேச்சுக்கள்
இந்தியா – சீனா ராணுவ உயர் கமாண்டர் நிலையிலான அதிகாரிகள் பங்கேற்ற 17-வது சுற்றுப் பேச்சுக்கள் சீனத்தரப்பில் சுசுல் – மால்டோ எல்லைப் பகுதியில் டிசம்பர் 20, 2022 அன்று நடைபெற்றது.
கடந்த ஜூலை 17, 2022 அன்று நடைபெற்ற கூட்டத்திற்குப் பிறகு ஏற்பாடு செய்யப்பட்டிருந்த இக்கூட்டத்தில், மேற்குப் பகுதியின் எல்லைக்கோட்டில் நிலவும் சூழ்நிலை உள்ளிட்ட முக்கிய விவகாரங்கள் குறித்து இருதரப்பினரும் கருத்துக்களைப் பரிமாறிக்கொண்டனர்.
மேற்கு பகுதியில், பாதுகாப்பு மற்றும் ஸ்திரத்தன்மையைப் பராமரிப்பது என்று இருதரப்பினரும் அப்போது ஒப்புக்கொண்டனர். ராணுவம் மற்றும் தூதரக நிலையில், இருதரப்பும் தொடர்ந்து பேச்சுக்களில் ஈடுபடுவது என்று அப்போது ஒப்புக்கொள்ளப்பட்டது.
சிறப்பு சேவைகள் மற்றும் கட்டுரைகள்
நிலப்பரப்பு மற்றும் நீர்வளங்களில் ஏற்படும் காலநிலை மாற்றங்களை, ஸ்வாட் எனப்படும் மண் நீர் மதிப்பீட்டுக் கருவி மூலம் கண்டறிவது சம்பந்தமான ஐந்து நாள் பயிலரங்கம் திருச்சி என்.ஐ.டியில் துவங்கியது
திருச்சி என்.ஐ.டி  கட்டுமானப் பொறியியல் துறையின் சார்பில்  ஏற்பாடு செய்யப்பட்டிருக்கும் இந்த பயிலங்கராமனாது செப்டம்பர் 25 - 29-ம் தேதி வரை நடைபெறுகிறது. என்.ஐ.டி இயக்குனர், சிறப்பு விருந்தினர் மற்றும் பேராசிரியர்கள் குத்து
விளக்கேற்ற, நிகழ்வானது தொடங்கியது.
கட்டுமானப் பொறியியல் துறையின் இணை பேராசிரியர் முனைவர் எஸ்.சரவணன் அவர்கள் வரவேற்பு உரையை நிகழ்த்தினார். அப்போது, அவர் காலநிலை மாற்றம் குறித்தும், இந்தப் பயிலரங்கத்தின் நோக்கம் மற்றும் சுற்றுச்சூழல் மேம்பாடு குறித்து உரையாற்றினார். அதனைத்தொடர்ந்து பேசிய துறைத் தலைவர் எஸ்.டி ரமேஷ், திருச்சி என்.ஐ.டி கட்டுமானப் பொறியியல் துறையின் வரலாறுச் சாதனைகள் மற்றும் துறையின் சிறப்பான செயல்பாடுகள் குறித்து உரையாற்றினார். தொடர்ந்து பயிலரங்கத்தின் தேவை மற்றும் நோக்கம்
குறித்து திருச்சி என்.ஐ.டி ஆராய்ச்சி மற்றும் ஆலோசனைத் துறையின் டீன்
முனைவர் வி. சங்கரநாராயணன் பேசினார்.
அதனைத்தொடர்ந்து, நிகழ்ச்சியின் சிறப்பு விருந்தினரான திருச்சி
என்.ஐ.டியின் இயக்குனர் முனைவர் அகிலா அவர்கள், ஆராய்ச்சி மற்றும்
தொழில்நுட்ப மேம்பாட்டிற்கு உகந்த சூழலை வளர்ப்பதில் என்.ஐ.டி நிறுவனம் காட்டும் அக்கறை மற்றும் முன்னுரிமை குறித்து விரிவாகப் பேசினார். இறுதியாக, தாய்லாந்து ஆசிய தொழில்நுட்பக் கழகத்தைச் சேர்ந்த பேராசிரியரும், இந்தப் பயிலரங்கத்தின் சிறப்பு விருந்தினருமான சங்கம் ஸ்டேஷ்டா அவர்கள் பேசினார். அப்போது, உலகளாவிய அளவில் சுற்றுச்சூழல் நிலை குறித்தும், எதிர்காலத்தில் சுற்றுச்சூழலில் ஏற்படவிருக்கும் சவால்கள் குறித்தும், அதற்கு தொழில்நுட்பத்தின் பங்கு என்னவாக இருக்கும் என்பது குறித்தும் விரிவாக உரையாற்றினார். என்.ஐ.டி இயக்குனர் மற்றும் பேராசிரியர்கள் இணைந்து சிறப்பு விருந்தினர் சங்கம் ஸ்டேஷ்டா அவர்களுக்கு நினைவுப் பரிசினை வழங்கினார். இறுதியாக கட்டிடப் பொறியியல் துறையின் பேராசிரியை ஜெயலட்சுமியின் நன்றியுரையுடன் நிகழ்ச்சி நிறைவடைந்தது.
(Visitor Counter : 29
குடியரசுத் தலைவர் செயலகம்
பத்ம விருதுகளை வழங்கினார் இந்திய குடியரசுத் தலைவர்
2020ம் ஆண்டுக்கான 4 பத்ம விபூஷன், 8 பத்ம பூஷன் மற்றும் 61 பத்ம ஸ்ரீ விருதுகளை, குடியரசுத் தலைவர் திரு ராம்நாத் கோவிந்த், ராஷ்டிரபதி பவனில் நடந்த விழாவில் இன்று  வழங்கினார்.
இந்நிகழ்ச்சியில் குடியரசுத் துணைத் தலைவர், பிரதமர், உள்துறை அமைச்சர் உட்பட பலர் கலந்து கொண்டனர்.
விருதுவென்றவர்களின் பட்டியலை கீழ்கண்ட இணைப்பில் காணலாம்.
https://static.pib.gov.in/WriteReadData/specificdocs/documents/2021/nov/doc202111801.pdf
மத்திய அமைச்சரவை
சட்டத் துறையில் இந்தியா மற்றும் மொரோக்கோ இடையேயான புரிந்துணர்வு ஒப்பந்தம் – மத்திய அமைச்சரவை ஒப்புதல்
சட்டத் துறையில் இந்தியா மற்றும் மொரோக்கோ இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின் ஏற்பு ஒப்புதல் அளித்தது உள்ளது. இது சட்டம் மற்றும் சட்டம் இயற்றல் துறையில் அனுபவங்கள் மற்றும் நிபுணத்துவத்தை பகிர்ந்துகொள்ள உதவும்.
இந்தியா மற்றும் மொரோக்கோ ஏற்பாடு செய்யும் கருத்தரங்கம், சிந்தனையரங்கம், பயிலரங்கம் ஆகியவற்றில் வழக்கறிஞர்கள், சட்ட அலுவலர்கள் மற்றும் சட்ட மாணவர்கள் சட்டம் மற்றும் நீதி துறையில் உள்ள பிரச்சனைகளை விவாதிக்க இந்த புரிந்துணர்வு ஒப்பந்தம் வழி செய்யும்.
நிலக்கரி அமைச்சகம்
ஜல் ஜீவன் திட்டத்தின் கீழ் கிராமங்களை மாற்றியமைக்கும் நிலக்கரி நிறுவனங்கள்
தொலைதூர கிராமங்களில் குடிநீரை வழங்க பிரதமர் விடுத்த அறைகூவலுக்கு இணங்க, கோல் இந்தியா லிமிடெட்டின் துணை நிறுவனமான வெஸ்டர்ன் கோல்ஃபீல்ட்ஸ் லிமிடெட், கிராம மக்களின் வீடுகளுக்கே சுத்திகரிக்கப்பட்ட குடிநீரை வழங்குவதோடு, சுய உதவிக் குழு திட்டத்தின் கீழ் கிராமப்புற பெண்களுக்கு வருமானத்தையும் உருவாக்கி அவர்களின் வாழ்வை மாற்றியமைத்துக் கொண்டிருக்கிறது.
கோல் இந்தியா லிமிடெட்டின் மற்ற நிலக்கரி நிறுவனங்களும் அவற்றுக்கு அருகிலுள்ள கிராமங்களில் குடிநீர் லட்சியத் திட்டத்தில் இறங்கியுள்ளன.
ஒரு நாளைக்கு 2.5 லட்சம் லிட்டர் தண்ணீரை சுத்திகரிக்கும் திறன் கொண்ட ஒருங்கிணைந்த நிலக்கரி நீர் வளாகம், நாக்பூர் நகரத்திலிருந்து சுமார் 25 கிமீ தொலைவில் உள்ள பட்டன்சாங்கி கிராமத்தில் வெஸ்டர்ன் கோல்ஃபீல்ட்ஸ் லிமிடெட்டால் நிறுவப்பட்டுள்ளது. ஆர் ஓ அடிப்படையிலான 5 நிலை நீர் சுத்திகரிப்பு ஆலையான இது, ஒரு மணி நேரத்திற்கு 10000 லிட்டருக்கு மேல் சுத்திகரிப்பு திறனும், ஒரு நாளைக்கு 15000 பாட்டில்களை நிரப்பும் திறனும் கொண்டது. இதற்கான நீர் அருகிலுள்ள படான்சாங்கி நிலத்தடி நிலக்கரி சுரங்கத்திலிருந்து பெறப்படுகிறது.
தனித்துவமான ஒரு திட்டத்தின் கீழ், அருகில் உள்ள கிராமவாசிகளின் வீடுகளுக்கு 20 லிட்டர் ஜாடிகளில் சுத்திகரிக்கப்பட்ட நிலக்கரி நீரை விநியோகிப்பதற்காக பட்டன்சாங்கி கிராமத்தின் பெண்கள் சுய உதவிக் குழுவுடன் வெஸ்டர்ன் கோல்ஃபீல்ட்ஸ் லிமிடெட் கைகோர்த்துள்ளது. ஒரு குடுவையின் விலை ரூ 5 ஆகும். இதில் ரூ. 3 சுய உதவிக் குழுவுக்கு வழங்கப்படுகிறது.
இதன் மூலம் கிராம மக்கள் சுத்திகரிக்கப்பட்ட தண்ணீரைப் பெறுவது மட்டுமல்லாமல் கிராமப்புற பெண்களால் வருவாய் ஈட்டுவதற்கான மகத்தான வாய்ப்பையும் பெறுகிறார்கள். அருகிலுள்ள 8 கிராமங்களில் சுமார் 10,000 மக்கள் இந்த வசதியால் பயனடைந்துள்ளனர், மற்ற கிராமங்களில் குடிநீர் விநியோகம் நாளுக்கு நாள் அதிகரித்து வருகிறது.
இதேபோன்று, எஸ்சிசிஎல் மற்றும் என்எல்சிஐஎல் போன்ற கோல் இந்தியா லிமிடெட்டின் மற்ற நிலக்கரி நிறுவனங்கள் உள்ளூர் மக்கள் மற்றும் விவசாய பயன்பாட்டிற்காக தங்கள் பகுதியை சுற்றியுள்ள கிராமங்களுக்கு உபரி சுரங்க நீரை வழங்கத் தொடங்கியுள்ளன. அடுத்த ஐந்து ஆண்டுகளில் சுமார் 16.5 லட்சம் மக்கள் பயன்பெறும் வகையில் பல்வேறு நிலக்கரி நிறுவனங்களின் அருகிலுள்ள கிராமங்களுக்கு 4600 லட்சம் கன மீட்டர் உபரி சுரங்க நீரை வழங்க நிலக்கரி அமைச்சகம் ஒரு லட்சிய திட்டத்தை வகுத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761080
-----
(Visitor Counter : 207
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகள் சியாச்சின் பனிமலையில் புதிய உலக சாதனை படைக்கும் ‘ஆபரேஷன் ப்ளூ ஃப்ரீடம்’ என்ற பயணத்தை சமூக நீதி மற்றும் அதிகாரமளித்தல் துறை அமைச்சர் தொடங்கி வைக்கவுள்ளார்.
நாட்டின் பல பகுதிகளைச் சேர்ந்த மாற்றுத்திறனாளிகள், புதிய உலக சாதனை படைப்பதற்காக உலகின் மிக உயரமான போர்க்களமான சியாச்சின் பனிமலைப் பகுதிக்கு பயணம் மேற்கொள்ளவுள்ளனர். சமீபத்தில், மாற்றுத்திறனாளிகள் குழுவினர் சியாச்சின் பனிமலைக்கு செல்ல மத்திய அரசு அனுமதி அளித்தது. பனிமலைப் பகுதிக்கு செல்லும் விதத்தில், மாற்றுத்திறனாளிகள் குழுவுக்கு, ‘ டீம் க்ளாவ்’ என்ற ராணுவ முன்னாள் வீரர்கள் குழு பயிற்சி அளித்துள்ளது.
நாட்டின் பல பகுதிகளில் இருந்து தேர்வு செய்யப்பட்ட மாற்றுத்திறனாளிகள், சியாச்சின் மலைப் பகுதியின் ‘குமார் போஸ்ட்’ என்ற இடம் வரை பயணம் மேற்கொள்ளவுள்ளனர். அதிக அளவிலான, மாற்றுத்திறனாளிகள் குழு, உலகின் மிகப் பெரிய போர்க்களத்துக்கு செல்வது புதிய உலக சாதனையாக இருக்கும்.
சுதந்திர தினத்தை முன்னிட்டு, மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார், மாற்றுத்திறனாளிகள் சியாச்சின் பனிமலைக்கு செல்லும் வாகனங்களை, புதுதில்லி ஜன்பத் சாலையில் உள்ள டாக்டர் அம்பேத்கர் சர்வதேச மையத்திலிருந்து கொடிசைத்து தொடங்கி வைப்பார்.
‘ஆபரேஷன் ப்ளூ ஃப்ரீடம்’ என்ற இந்த முன்னணி பயணத்தை வெற்றிகரமாக செயல்படுத்துவது, மாற்றுத்திறனாளிகளுக்கு அதிகாரம் அளிப்பதில் இந்தியாவை உலக அரங்கில் முன்வைக்கும். இதை மற்ற நாடுகள் பின்பற்றவும் ஒரு உதாரணத்தை ஏற்படுத்தும். மாற்றுத்திறனாளிகளுக்கான பிரதமர் தொலைநோக்கு மற்றும் மாற்றுத்திறனாளிகளின் உற்பத்தி திறனை வழிநடத்தும் சமூகநீதி மற்றும் அதிகாரமளித்தல் அமைச்சகத்தின் நாட்டம் ஆகியவற்றை இது செயல்படுத்தும். அதேநேரத்தில், இந்திய பாதுகாப்பு படைகளின், போர்களத்துக்கு வெளியேயான திறனையும், சக்திவாய்ந்த முறையில் இது வெளிப்படுத்தும்.
பழங்குடியினர் நலத்துறை அமைச்சகம்
தற்போதைய கோவிட் நெருக்கடி காலகட்டத்தில் பழங்குடியின பொருள் சேகரிப்பாளர்களுக்கு உதவும் வகையில், மகாராஷ்டிராவின் வனச்செல்வ அபிவிருத்தி மையங்கள், புத்தாக்க முன்முயற்சிகளை எடுத்து வருகின்றன
கோவிட்-19 தொற்றின் பெருந்தாக்கத்தை மாநிலம் எதிர்கொண்டு இருக்கும் இந்தச் சூழலில் மகாராஷ்டிராவின் வனச்செல்வங்கள் திட்டத்தின் வெற்றிக்கதை நம்பிக்கை அளிப்பதாக உள்ளது. மகாராஷ்டிரா மாநிலத்தில் உள்ள 50க்கும் மேற்பட்ட பழங்குடியின சமுதாயத்தினர் வனச்செல்வக் குழுவை உருவாக்கி தங்களுக்கான வாழ்வதாரத்தைத் தேடிக் கொள்கின்றனர். தற்போதைய கொரோனா வைரஸ் தாக்கத்தையும் மீறி இந்த வனச்செல்வக் குழுவினர் செயலாற்றி வருகின்றனர். இந்த வனச் செல்வக் குழுவினர் தங்களது தொடர் முயற்சிகள் மற்றும் புத்தாக்க நடவடிக்கைகள் மூலம் 19,350 பழங்குடியினத் தொழில் முனைவோர்களுக்கு உதவி வருகின்றனர். நீடித்த நிலையான வாழ்வாதாரத்தை உருவாக்கும் வகையில் தங்களது பொருள்களை விற்பதற்கான ஒரு அமைப்பை உருவாக்கிச் செயல்படுத்துவதற்கு இந்தத் தொழில்முனைவோர்களுக்கு வனச்செல்வக் குழுவினர் உதவி உள்ளனர்.
கோவிட்-19 தாக்கத்தை எதிர்கொண்டு போராடுவதற்கு பல்வேறு புத்தாக்க முன்னெடுப்புகள் மேற்கொள்ளப்பட்டு வருகின்றன. கிராமம் கிராமமாகச் சென்று பருவகால மலர்களான மகுவா மலர், கிளோயி மற்றும் தேன்  ஆகியவற்றை சேகரிக்க உதவும் வகையில் சுயஉதவிக் குழுவினருக்கு வட்டி இல்லா கடன் வழங்கப்படுகிறது. பாதுகாப்பு நடவடிக்கைகளைக் கடைபிடித்தும், முகக்கவசங்கள் அணிந்தும், சமூக இடைவெளியைக் கடைபிடித்தும் ஊரடங்குக் காலத்தில் கிளோயி மற்றும் மகுவாவைச் சேகரிக்கும் செயல் மேற்கொள்ளப்படுகிறது.
இந்தப் பிராந்தியத்தின் வனச்செல்வ அபிவிருத்தி மையங்களில் ஒன்றான சபரி ஆதிவாசி விகாஸ் மகா மண்டல் இத்தகைய விளைபொருள்களில் இருந்து உள்ளீடு மற்றும் வெளியீடு முதலீடுகள் மூலமாக பலவேறு துணைப்பொருள்களை உற்பத்தி செய்வதற்கு மகளிர் சுயஉதவிக் குழுக்களுக்குப் பயிற்சி அளிக்கத் திட்டமிட்டு வருகிறது. இத்தகைய விளைபொருள்களுக்கு மதிப்புக்கூட்டல் செய்யும் போது சிறப்பான விலை இவற்றுக்கு கிடைக்கும்.
ஷாப்பூர் வனச்செல்வ அபிவிருத்தி மையத்தின் கீழ் செயல்படுகின்ற மற்றொரு குழுவான கட்காரி பழங்குடியின இளைஞர் குழு மற்ற குழுக்களுக்கு ஒரு முன்மாதிரியாகத் திகழ்கிறது. இந்த இளைஞர் குழு ஆன்லைன் கட்டமைப்பு ஒன்றை உருவாக்கி டி’ மார்ட் போன்ற சில்லறை விற்பனைத் தொடர் நிறுவனங்களுடன் ஒருங்கிணைந்து நாடு முழுவதும் கிளோயியை விற்பதற்கு முயற்சி எடுத்து வருகிறது.
(Visitor Counter : 168
சமூக நிதி மற்றும் அதிகாரமளித்தல் அமைச்சகம்
'மனநலம்: கொவிட்-19க்கும் அப்பால்' என்ற சர்வதேசக் கருத்தரங்கை மத்திய அமைச்சர் திரு தாவர்சந்த் கெலாட் தொடங்கி வைத்தார்
மனநலம்: கொவிட்-19க்கும் அப்பால்' என்ற சர்வதேசக் கருத்தரங்கை காணொலிக் காட்சி வாயிலாக மத்திய சமூக நீதி மற்றும் அதிகாரமளித்தல் அமைச்சர் திரு தாவர்சந்த் கெலாட் தொடங்கி வைத்தார். ஆஸ்திரேலியா-இந்தியா நிறுவனத் தலைவர் பேராசிரியர் கிரேக் ஜெப்ரி உள்ளிட்ட பலர் இதில் கலந்து கொண்டனர்.
நிகழ்ச்சியில் பேசிய அமைச்சர், உலகளவில் மன நலன் குறித்த பாதிப்புகள் அதிகரித்து வருவதாகக் கூறினார். இது போன்ற பிரச்சினைகளைத் தீர்க்க, மத்திய அரசு பல்வேறு நடவடிக்கைகளைத் தொடர்ந்து மேற்கொண்டு வருவதாக அவர் மேலும் தெரிவித்தார்.
ஆஸ்திரேலியாவின் மெல்போர்ன் பல்கலைக்கழகத்துடன், மாற்றுத்திறனாளிகள் மேம்பாட்டுத் துறையும், சமூக நீதி மற்றும் அதிகாரமளித்தல் அமைச்சகமும் இணைந்து இந்த கருத்தரங்கை ஏற்பாடு செய்திருந்தது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662757
----
(Visitor Counter : 140
சுற்றுச்சூழல் மற்றும் வனத்துறை அமைச்சகம்
சுற்றுச்சூழலுக்கேற்ப வாழ்க்கை முறை இயக்கத்தின்கீழ் நாட்டின் பல்வேறு பகுதிகளில் தூய்மை தொடர்பான இயக்கங்கள் மற்றும் யோகா நிகழ்ச்சிகள்
உலக சுற்றுச்சூழல் தினம் ஜூன் 5ம் தேதி கொண்டாடப்படுகிறது. இதையொட்டி மத்திய சுற்றுச்சூழல், வனம் மற்றும் பருவநிலை மாற்ற அமைச்சகம், சுற்றுச்சூழலுக்கேற்ற வாழ்க்கை முறை  குறித்து பல்வேறு இயக்கங்களையும், விழிப்புணர்வு நிகழ்ச்சிகளையும் நடத்தி வருகிறது.
1. இயற்கை வரலாற்றுக்கான மண்டல அருங்காட்சியகம் 
மைசூரில் உள்ள ஆர்எம்என்எச் சுற்றுச்சூழலுக்கேற்ற வாழ்க்கை முறை இயக்கத்தின் ஒரு பகுதியாக 28.05.2023 அன்று கலந்துரையாடல் நிகழ்ச்சி ஒன்றுக்கு ஏற்பாடு செய்திருந்தது. “பிளாஸ்டிக்கால் ஏற்படும் சுற்றுச்சூழல் மாசு மற்றும் ஒரு முறை பயன்படுத்தப்படும் பிளாஸ்டிக் பொருட்கள் தொடர்பான விழிப்புணர்வு” என்ற தலைப்பில் நடைபெற்ற கலந்துரையாடல் நிகழ்ச்சியில் 194 மாணவர்கள் மற்றும் பொதுமக்கள் பங்கேற்று சுற்றுச்சூழலுகேற்ற வாழ்க்கை முறையை பின்பற்றுவதன் அவசியம் குறித்து வலியுறுத்தினர்.
2. இந்திய விலங்கியல் ஆய்வு நிறுவனம்
ஹைதராபாத்தில் உள்ள இந்திய விலங்கியல் ஆய்வு நிறுவனம், சுற்றுச்சூழலுக்கேற்ற வாழ்க்கை முறை இயக்கத்தின் கீழ், யோகா தொடர்பான நிகழ்ச்சிக்கு ஏற்பாடு செய்திருந்தது. 700 பேர் இதில் பங்கேற்றனர். இந்த விழிப்புணர்வுக்கு தலைமை விருந்தினராக மத்திய சுற்றுலாத்துறை அமைச்சர் திரு கிஷன் ரெட்டி பங்கேற்றார். சுற்றுச்சூழலுக்கேற்ற வாழ்க்கைமுறை உறுதி மொழி இந்த நிகழ்ச்சியில் எடுத்துக்கொள்ளப்பட்டது. யோகாவின் முக்கியத்துவம் குறித்தும், ஆரோக்கியமான வாழ்க்கை முறைக்கு யோகாவை பின்பற்றுவதன் அவசியம் குறித்தும் இதில் வலியுறுத்தப்பட்டது.
3. தேசிய கடலோர நிலைத்திட்ட மேலாண்மை மையம், 
சுற்றுச்சூழலுக்கேற்ற வாழ்க்கை முறை இயக்கத்தை ஊக்குவிக்கும் முறையில், என்சிஎஸ்எம் நிறுவனம் தமிழ்நாட்டின் செங்கல்பட்டு மாவட்டம் மகாபலிபுரத்தில் கடலோர தூய்மை இயக்கத்திற்கு ஏற்பாடு செய்தது. 60 கிலோ மீட்டர் நீள கடலோரப்பகுதிகளில் இந்த தூய்மை இயக்கம் மற்றும் விழிப்புணர்வு நிகழ்ச்சி நடத்தப்பட்டது. மத்திய தொல்லியில் துறையின் கட்டுப்பாட்டில் உள்ள மகாபலிபுரம் சுற்றுலாத்தலத்திற்கு ஆண்டுக்கு 10 லட்சத்து 76 ஆயிரம் சுற்றுலாப்பயணிகள் வந்து செல்கின்றனர். இப்பகுதியில் பிளாஸ்டிக் பொருட்களின் கழிவு முக்கிய பிரச்சனையாக உள்ளது. பிளாஸ்டிக் குப்பைகளால் கடற்கரைப்பகுதிக்கு ஏற்படும் மாசினைத் தவிர்க்க தொடர்ந்து விழிப்புணர்வு நிகழ்ச்சிகள் நடத்தப்படுகின்றன. பிரதமர் திரு நரேந்திர மோடி மகாபலிபுரம் பயணம் மேற்கொண்ட போது, அவரே முன்னுதாரணமாக செயல்பட்டு பிளாஸ்டிக் குப்பைகளை அகற்றியது குறிப்பிடத்தக்கது.
பிரதமர் அலுவலகம்
77-வது சுதந்திர தினத்தை முன்னிட்டு புதுதில்லி செங்கோட்டையில் இருந்து நாட்டு மக்களுக்கு உரையாற்றிய பிரதமர் திரு. நரேந்திர மோடி, நாட்டின் சமூகப் பொருளாதாரத்தில் கூட்டுறவு ஒரு குறிப்பிடத்தக்க பகுதியாகும் என்றார்
கூட்டுறவு சங்கங்களை வலுப்படுத்தவும், அவற்றை நவீனப்படுத்தவும், நாட்டின் ஒவ்வொரு மூலை முடுக்கிலும் ஜனநாயகத்தின் மிகப்பெரிய அலகை வலுப்படுத்தவும் தனி கூட்டுறவு அமைச்சகம் உருவாக்கப்பட்டுள்ளது.
கூட்டுறவு அமைச்சகம் நாட்டில் கூட்டுறவு வலையமைப்பை விரிவுபடுத்தி வருகிறது, இது மிகவும் ஏழ்மையான நபர்களின் குரல்கள் கூட கேட்கப்படுவதையும், அவர்களின் தேவைகள் பூர்த்தி செய்யப்படுவதையும், அவர்கள் நாட்டின் வளர்ச்சிக்கு பங்களிக்க முடியும் என்பதையும் உறுதி செய்கிறது.
வெளியிடப்பட்டது: 15 ஆகஸ்ட் 2023 1:59 பிற்பகல் பிஐபி டெல்லி
77-வது சுதந்திர தினத்தை முன்னிட்டு புதுதில்லி செங்கோட்டையில் இருந்து நாட்டு மக்களுக்கு உரையாற்றிய பிரதமர் திரு. நரேந்திர மோடி, நாட்டின் சமூகப் பொருளாதாரத்தில் கூட்டுறவு ஒரு குறிப்பிடத்தக்க பகுதியாகும். கூட்டுறவு சங்கங்களை வலுப்படுத்தவும், அவற்றை நவீனப்படுத்தவும், நாட்டின் ஒவ்வொரு மூலை முடுக்கிலும் ஜனநாயகத்தின் மிகப்பெரிய அலகை வலுப்படுத்தவும் தனி கூட்டுறவு அமைச்சகம் உருவாக்கப்பட்டுள்ளது என்று அவர் கூறினார்.
கூட்டுறவு அமைச்சகம் நாட்டில் கூட்டுறவு வலையமைப்பை விரிவுபடுத்தி வருவதாகவும், மிகவும் ஏழ்மையான நபர்களின் குரல்கள் கூட கேட்கப்படுவதையும், அவர்களின் தேவைகள் பூர்த்தி செய்யப்படுவதையும், அவர்கள் நாட்டின் வளர்ச்சிக்கு பங்களிக்க முடியும் என்பதையும் உறுதி செய்கிறது என்று பிரதமர் கூறினார். "சாகர் சே சம்ரிதி" என்ற பாதையை இந்தியா தேர்வு செய்துள்ளது என்று அவர் வலியுறுத்தினார்.
ரசாயனம் மற்றும் உரங்கள் அமைச்சகம்
நம்ரூப்பில் அமைக்கப்படவுள்ள உர தொழிற்சாலை குறித்த கூட்டத்திற்கு மத்திய ரசாயனம் மற்றும் உரங்கள் அமைச்சர் தலைமை வகித்தார்
ஒரு வருடத்திற்கு 12.7 லட்சம் மில்லியன் மெட்ரிக் டன் உற்பத்தி திறனோடு நம்ரூப்பில் அமைக்கப்படவுள்ள உர தொழிற்சாலை குறித்த கூட்டத்திற்கு மத்திய ரசாயனம் மற்றும் உரங்கள் துறை அமைச்சர் திரு டி வி சதானந்த கௌடா தலைமை வகித்தார்.
கூட்டத்தில் பேசிய திரு கௌடா, வட கிழக்கு பிராந்தியத்தின் வளர்ச்சி பிரதமர் திரு நரேந்திர மோடி தலைமையிலான அரசின் முன்னுரிமையாக உள்ளதாக கூறினார்.
எனவே, பிரதமரின் லட்சியமான உர உற்பத்தியில் தன்னிறைவை அடையும் பொருட்டு, நவீன உர தொழிற்சாலை அமைக்கும் பணியை துரிதப்படுத்துவது அவசியம் என்று அவர் மேலும் கூறினார்.
உள்நாட்டு விவசாயிகளின் தேவைகளை பூர்த்தி செய்வதோடு, உபரி உரத்தை தெற்காசியாவில் உள்ள நமது அண்டை நாடுகளுக்கு ஏற்றுமதி செய்யலாம் என்றும் அமைச்சர் கூறினார்.
இந்த திட்டம் தொடர்பான தங்களது செயல்முறைகளை விரைந்து முடிக்குமாறு பங்குதார பொதுத்துறை நிறுவனங்களின் தலைவர்கள் மற்றும் நிர்வாக இயக்குநர்களை அவர் வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690851
நிதி அமைச்சகம்
கர்நாடகத்தின் வருமான வரித்துறையின் சோதனை நடவடிக்கையில் பறிமுதல்
கர்நாடக மாநிலத்தின் கடந்த மாதம் 31-ந் தேதி சில கூட்டுறவு வங்கிகளில் வருமான வரித்துறை சோதனை நடவடிக்கையில் ஈடுபட்டது. மொத்தம் 16 இடங்களில் இந்த சோதனை மேற்கொள்ளப்பட்டது.
இந்த சோதனையில் ஏராளமான ஆதாரங்களும், ஆவணங்களும் பறிமுதல் செய்யப்பட்டன. இந்த வங்கிகள் பல்வேறு முறைகேடுகளில் ஈடுபட்டிருப்பது கைப்பற்றப்பட்ட ஆதாரங்களில் தெரியவந்தது. எந்தவித விதிமுறைகளையும் பின்பற்றாமல் நடந்த இந்த முறைகேடுகளில் சில கூட்டுறவு சங்கங்களும், சில வணிக நிறுவனங்களும் உடந்தையாக இருந்தது தெரிய வந்துள்ளது. சுமார் ரூ.1,000 கோடி அளவுக்கு இந்த வணிக நிறுவனங்கள் பயனடையும் வகையில் போலி செலவுகள் செய்யப்பட்டிருப்பதும் கண்டுபிடிக்கப்பட்டது.
ரூ.15 கோடி அளவுக்கு சில தனியார் மற்றும் வாடிக்கையாளர்களுக்கு கணக்கில் வராத பணத்தை கடனாக வழங்கியதற்கும் சான்றுகள் பறிமுதல் செய்யப்பட்டன. மேலும் சோதனையில் ரூ.3.3 கோடி மதிப்பிலான கணக்கில் வராத ரொக்கப்பணமும், ரூ.2 கோடி மதிப்பிலான கணக்கில் வராத தங்க நகைகளும் கைப்பற்றப்பட்டன. இந்த சோதனை குறித்து மேலும் விசாரணை நடைபெற்று வருகிறது